Muhammad (s.a.v) payg‘ambar soch tolasi yil davomida bayram kunlari Moskva masjidlarida ko‘rsatiladi

25-yanvar kuni Dog‘istondan Moskvaga keltiriladigan Muhammad (s.a.v) payg‘ambar soch tolasi yil davomidagi bayram kunlarida Rossiya poytaxti masjidlarida ko‘rsatiladi, deb xabar bermoqda “TASS”.

Dastlab Muhammad (s.a.v) payg‘ambar soch tolasini Moskvadagi “Krokus Siti Xoll” konsert zalida bo‘lib o‘tadigan Mavlid an-Nabi kechasida ko‘rish mumkin bo‘ladi. Xavfsizlik nuqtai nazaridan namoyish kirish qismida emas, balki sahnada o‘tkaziladi.
26-yanvar kuni Muhammad (s.a.v) payg‘ambar soch tolasi Maxachqal’aga qaytariladi. Keyin yana aynan qachon Rossiya poytaxtiga olib kelinishi ma’lum qilinmagan.